ตม.สระแก้ว จับมือทหารจับแรงงานเขมรลอบเข้าไทยทางตะเข็บชายแดน รวม 94 คน
ตม.สระแก้ว จับมือกองกำลังบูรพาบุกจับแรงงานเขมรลอบเข้าไทยตามช่องทางธรรมชาติ2 ราย ได้รวม 93 คน สารภาพกำลังจะเดินทางเข้าไปยังพื้นที่ชั้นใน ชี้กระทบความมั่นคงและเสี่ยงการระบาดโควิด-19เมื่อเวลา 13.00 น.วันที่ 9 ก.ค. 63 ที่ที่ทำการสำนักงานตรวจคนเข้าเมือง จ.สระแก้ว ถนนมหาดไทย เทศบาลเมืองอรัญประเทศ อ.อรัญประเทศ จ.สระแก้ว พ.ต.อ.อาทิตย์ ยาแก้ว ผกก.ตม.จว.สระแก้ว เผยว่าจากมาตรการคุมเข้มชายแดนของ พล.ต.ท.สมพงษ์ ชิงดวง ผบช.สตม.ที่สั่งการกำชับมายัง ตม.จว.สระแก้ว ให้เข้มงวดกวดขันการลักลอบเข้าเมืองโดยผิดกฎหมายของแรงงานต่างด้าวชาวกัมพูชา ตามช่องทางธรรมชาติตะเข็บชายแดนด้าน จ.สระแก้ว ตม.จว.สระแก้ว ได้ประสานความร่วมมือกับทหารกองกำลังบูรพา และตำรวจภูธรจังหวัดสระแก้ว ออกลาดตระเวนเข้มตามพื้นที่ตะเข็บชายแดนฯ และสามารถจับกุมแรงงานต่างด้าวชาวกัมพูชาที่ลักลอบเข้าประเทศไทย ได้ 2 ราย รวมแรงงานต่างด้าวชาวกัมพูชาจำนวน 93 คน ในพื้นที่ อ.ตาพระยา จ.สระแก้วรายแรกเวลาประมาณ 03.00 น. จนท.ชุดปฏิบัติการร่วมได้ทำการปิดล้อมจับกุมกลุ่มแรงงานต่างด้าวชาวกัมพูชา ได้จำนวน 59 คน เป็นชาย 34 คน หญิง 25 คน ได้ที่บริเวณทุ่งนาบ้านคลองแผงม้า ม.10 ต.ทัพเสด็จ อ.ตาพระยา จ.สระแก้ว คุมตัวส่ง สว.สอบสวน สภ.บ้านทัพไทย อ.ตาพระยา จ.สระแก้ว ดำเนินคดีส่วนรายที่สองเวลาประมาณ 05.00 น. สามารถจับกุมแรงงานต่างด้าวชาวกัมพูชาได้จำนวน 34 คน เป็นชาย 18 คน หญิง 16 คน ได้ที่บริเวณไร่มันสำปะหลัง ท้ายหมูบ้านเขาลูกช้าง ม.14 ต.ตาพระยา อ.ตาพระยา จ.สระแก้ว คุมตัวส่ง สว.สอบสวน สภ.ตาพระยา จ.สระแก้ว ดำเนินคดี โดยทั้งสองรายตั้งข้อหา เป็นคนต่างด้าว (กัมพูชา) เดินทางเข้ามาและอยู่ในราชอาณาจักรโดยไม่ได้รับอนุญาต และมั่วสุมลักษณะที่เสี่ยงต่อการแพร่เชื้อโรคตามข้อกำหนดการบริหารราชการในสถานการณ์ฉุกเฉิน พ.ศ.2548ผกก.ตม.จว.สระแก้ว เปิดเผยว่า การจับกุมแรงงานต่างด้าวชาวกัมพูชาทั้ง 2 ราย ตม.จว.สระแก้ว ได้ร่วมกับ กกล.บูรพา และฝ่ายปกครอง จะสืบสวนสอบสวนเพื่อขยายผลจับกุมกลุ่มขบวนการที่ลักลอบนำแรงงานเถื่อนเข้าประเทศให้ได้โดยเร็ว เนื่องจากมีผลกระทบต่อความมั่นคงของประเทศและความมั่นคงทางด้านสาธารณสุข ในการป้องกันไวรัสโควิด-19 ด้วย เพราะแรงงานกัมพูชารับสารภาพว่าจะลักลอบไปทำงานในพื้นที่ชั้นในของประเทศไทย.
ตม.สระแก้ว จับมือกองกำลังบูรพาบุกจับแรงงานเขมรลอบเข้าไทยตามช่องทางธรรมชาติ 2 ราย ได้รวม 93 คน สารภาพกำลังจะเดินทางเข้าไปยังพื้นที่ชั้นใน ชี้กระทบความมั่นคงและเสี่ยงการระบาดโควิด-19
จับแรงงานเถื่อน,แรงงานเขมร,ลักลอบเข้าไทย,ตม.สระแก้ว,สระแก้ว,ลักลอบเข้าประเทศ,ชายแดนไทย-กัมพูชา,ข่าวทั่วไป